Exkurzia v kravíne
Téma: Mlieko a mliečne výrobky. Pôvod potravín

Aktivita: Exkurzia v kravíne
Cieľ: Význam mlieka pre náš organizmus. Zážitkovou formou umožniť vidieť živé kravičky a upozorniť na dôležitosť pitia mlieka na školách a na jeho zdravotné prínosy pre rast organizmu.
Vyuč. predmet:  Vlastiveda,  šiesty ročník špeciálna trieda ZŠ  
Téma: Zásady správnej výživy
Pomôcky: nie sú potrebné
Príprava:
1. Oboznámenie sa o bezpečnosti pri presune zo školy na družstvo Spišské Bystré a späť do školy.

Postup:
· Pán zootechnik, Ing. Hoza, nás oboznámil čo nám kravička dáva. Ako sa kravička dojí. Ako sú kravy ustajnené. Čo kravy jedia. Aké produkty máme z mlieka.
· Prehliadka kravína, jasličiek pre teliatka, zautomatizovanej linky na dojenie kráv.
· Presun späť do školy.

Zhrnutie: Naučili sme sa, že krava patrí medzi cicavce. Mláďa kravičky váži okolo 40 kg. Videli sme aj trojdňové teliatko. Teliatka sme mohli aj pohladkať. Naučili sme sa, že po dvoch hodinách už vie chodiť. Videli sme, kde kravičky čakajú na dojenie a trávia svoju potravu, čo jedia, ako a kde sa doja. Naučili sme sa aké produkty máme z mlieka, prečo je denné pitie mlieka a jedenie mliečnych výrobkov  také dôležité. 

